Mokslininkės 90- čiui

**Literatūros istorikei Reginai Mikšytei atminti**

Salvinija Kalpokaitė

Rokiškio rajono savivaldybės Juozo Keliuočio viešosios bibliotekos vaikų ir jaunimo literatūros skyriaus vedėja

„Reikia žinių, reikia įkvėpimo

Sukurti sumanytiems tyriems vaizdams,

Sklandiems ir skambiems kaip upokšnio srovė.“

 Antanas Baranauskas

 **Įžymioji Rokiškio krašto dukra**

Daug iškilių asmenybių išaugino Rokiškio kraštas. Apie vienus žinome daugiau, apie kitus – mažiau. Vieniems, anot poetės K. Praniauskaitės, „tik amžinybės jūron įtekėjus, blyksteli šviesi aušra“, kitiems – žymiai anksčiau. Įdomu, kokia buvo šviesios atminties mūsų kraštietė Regina Mikšytė? Geriausiai atsakytų giminės, buvę kolegos. Iš daugybės detalių, knygų, straipsnių, laiškų bandau sudėlioti Reginos Mikšytės - literatūros tyrinėtojos, filologijos mokslų kandidatės (1960m. ), habilituotos humanitarinių mokslų daktarės (1995m. ) asmenybės portretą. Nedaug apie ją rašyta. Regina Mikšytė gimė 1923 m. rugpjūčio 23 d. Rokiškyje, inteligentų vaistininkų Antaninos ir Jono Mikšių šeimoje. Mirė 2000 m. lapkričio 5 d., palaidota Rokiškyje. Mokėsi Rokiškio gimnazijoje, kur kaip gabi literatė buvo pastebėta ir išskirta mokytojo Juozo Tarvydo. Buvo aktyvi skautė ir gyvenime vykdė jų idėjas. Pasak jaunystės draugės Elenos Naginskaitės Vajegienės, tėvai planavo, jog pirmagimė Regina kada nors perims jų vaistinę, bet jos planai buvo kitokie. Dar gimnazijos suole pamilusi grožinę literatūrą, ji 1942 m. rudenį išvyko į Vilnių , kur Vilniaus universitete pradėjo lituanistikos studijas – klausė M. Biržiškos, V. Mykolaičio , V. Maciūno, A. Salio, M. Miškinio paskaitų. Nacistams uždarius universitetą, grįžo į gimtinę, dirbo mokyklos bibliotekoje, mokytojavo. Vėliau, jau sovietmečiu, vėl išvyko į Vilnių, 1949 m. baigė Vilniaus universitetą. Nuo 1949 m. iki 1997 m. dirbo Lietuvių literatūros ir tautosakos institute (iki 1990 Lietuvių kalbos ir literatūros institutas), tyrinėjo lietuvių tautinio sąjūdžio literatūrą. Ilgus metus dirbdama archyvuose, rinkdama lituanistinę medžiagą iš lenkų, rusų, vokiečių periodikos, Regina Mikšytė tapo viena ryškiausių XIX a. lietuvių literatūros tyrinėtojų. 1999 m. vasario 1 d. Nr. 312 LR Prezidento Dekretu už nuopelnus lietuvių literatūrai R. Mikšytė apdovanota Didžiojo Lietuvos Kunigaikščio Gedimino 5 –ojo laipsnio ordinu.

 Visą straipsnį skaitykite žurnale

2013 12 02